## Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondom d.o.o. za rad Zatvorenog dobrovoljnog mirovinskog fonda T-HT

### NN 119/2006 (6.11.2006.), Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondom d.o.o. za rad Zatvorenog dobrovoljnog mirovinskog fonda T-HT

# HRVATSKA AGENCIJA ZA NADZOR FINANCIJSKIH USLUGA

**2662**

Na temelju odredbi članka 15. stavak 1. točke 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
br. 140/05) primjenom odredbi članaka 27., 79. stavak 3. i 105. stavak 5. Zakona
o obveznim i dobrovoljnim mirovinskim fondovima (»Narodne novine« br. 49/99.
63/00. 103/03i 177/04), članka 2. Pravilnika o izdavanju odobrenju za rad
mirovinskih društava (»Narodne novine« br. 85/01), članka 4. stavak 3. i članka
5. Pravilnika o obavljanju poslova banke skrbnika (»Narodne novine« 65/01 i
47/03), odlučujući o zahtjevu za odobrenje za rad zatvorenog dobrovoljnog
mirovinskog fonda T-HT Raiffeisen mirovinskog društva za upravljanje
dobrovoljnim mirovinskim fondom d.o.o., Uprava Hrvatske agencije za nadzor
financijskih usluga (u daljnjem tekstu Agencija), na sjednici održanoj 26.
listopada 2006. godine, donijela je

## RJEŠENJE

1. Daje se odobrenje Raiffeisen mirovinskom društvu za upravljanje dobrovoljnim
mirovinskim fondom d.o.o. za rad Zatvorenog dobrovoljnog mirovinskog fonda T-HT.
2. Daje se odobrenje Raiffeisen mirovinskom društvu za upravljanje dobrovoljnim
mirovinskim fondom na izbor banke skrbnika, Société Générale – Splitska banka
d.d., Ruđera Boškovića 16, Split.
3. Ovo Rješenje objavit će se u »Narodnim novinama«.

```
Obrazloženje
```

Raiffeisen mirovinsko društvo za upravljanje dobrovoljnim mirovinskim fondom
d.o.o., podnijelo je svojim dopisom od 11. svibnja 2006. i dopunama od 19.
svibnja, 23. svibnja, 5. lipnja, 17. srpnja i 9. listopada 2006. zahtjev za
izdavanje odobrenja za rad zatvorenog dobrovoljnog mirovinskog fonda T-HT. Uz
zahtjev su priložili:
– Ugovor o pokroviteljstvu, osnivanju i upravljanju fondom
– Statut fonda
– Informativni prospekt fonda
– Odluku o načelima ulaganja Zatvorenog dobrovoljnog mirovinskog fonda
– Ugovor s bankom skrbnikom
– Informacija o banci skrbniku
– Ispunjen obrazac zahtjeva za izdavanje odobrenja za rad mirovinskog društva
– Izjava HVB Splitske banke-banka skrbnik o dokumentima iz čl. 21. Zakona o
obveznim i dobrovoljnim mirovinskim fondovima
– Potvrda o uplati takse i naknade sukladno čl. 6. t. 2 i 4. Pravilnika
– Revidirano godišnje izvješće HVB Splitske banke za 2004. godinu
– Odluka HT– Hrvatske telekomunikacije d.d., o odabiru Rai­ffeisen mirovinskog
društva za upravljanje dobrovoljnim mirovinskim fondom d.o.o. za osnivanje HT
zatvorenog dobrovoljnog mirovinskog fonda
– Procjena dinamike upisa broja članova
Postupajući sukladno odredbama članka 27. i 105. stavak 5. Zakona o obveznim i
dobrovoljnim mirovinskim fondovima (u daljnjem tekstu Zakon) i fondovima,
Agencija je na sjednici održanoj 2006. utvrdila da je zahtjev osnovan, pa je
odlučeno kao u točki 1. izreke Rješenja.
Na istoj sjednici Agencija je odobrila izbor banke skrbnika, Société Générale –
Splitska banka d.d., Split, te odobrila Ugovor o skrbništvu nad imovinom fonda,
pa je primjenom odredbe članka 79. stavka 3. gore citiranog zakona, odlučeno kao
u točki 2. izreke ovog Rješenja.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I 140-01/06-06/05
Urbroj: 326-113/06-9
Zagreb, 26. listopada 2006.

Predsjednik Uprave
**Ante Samodol**, v. r.

Rješenje, NN 119/2006-2662
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)